paragraph_text: Rodom je iz plemićke obitelji Vukelića, ličkih Bunjevaca. Po struci je bio vojnik. Bio je visokim časnikom Ličke pješačke pukovnije. Bio je zastupnik Hrvatskog sabora s područja Ličke graničarske pješačke pukovnije u razdoblju prije nego što su vlasti razvojačile Vojnu krajinu i upravno ju natrag pripojile banskoj Hrvatskoj. Njegov sabornički rad je obilježilo zdušno zalaganje za ukidanje Vojne krajine koja je bila toliko omražena jer je sprječavala gospodarski razvitak Gacke, Krbave i Like.